Mjøndalen-spøkelset lever for Brann
For tapet i Mjøndalen betyr at Brann tapte viktig terreng i tetkampen. Marerittet fortsetter. – Det er surt å tape. Dette er et lag vi skal slå, sier en skuffet Veton Berisha til VG. Redaksjonelt samarbeid– Vi har for lite bevegelse og skaper derfor lite, fortsetter Brann-kanten, som før kampen hadde en ordkrig med Mjøndalens Christian Gauseth. – Gauseth? Det tenker jeg ikke på. Jeg tenker på hvem som spiller på motstanderlaget, sier Berisha før Brann-spillerne setter seg på den lange bussturen hjem. Christian Gauseth vil ikke uttale seg om Brann, men fastslår at Mjøndalen burde ha vunnet enda mer. – Er det overraskende at dere vinner? – Overraskende? De har ikke vunnet her på 44 år. Og så spør du om det er overraskende! Rødtrøyenes bortestatistikk i Mjøndalen er ekstrem: En seier-seks uavgjort-seks tap. 1975 var nemlig sist Brann vant i Mjøndalen. Endre Blindheim scoret seiersmålet. les også– Vi er fortsatt med i medaljekampen, men vi kan ikke tape mange matcher som dette, sier Lars Arne Nilsen. – Jeg er først og fremst skuffet over at vi ikke hadde nok energi etter at Mjøndalen gikk opp til 2 – 1, fortsetter Brann-treneren. Det gjensto forsatt en halv time av ordinær tid, og de fleste ventet at Brann ville presse på. Men i stedet hadde Mjøndalen bra kontroll helt til bergenserne satte igang en veritabel sluttspurt. les ogsåMjøndalen tok ledelsen tidlig da et flott oppbygd angrep endte med Vetle Winger Dragsnes la inn - og Stian Aasmundsen kom bakfra og dundret ballen forbi Håkon Opdal. Utligningen kom i det 19. minutt: Det var Gilbert Koomson som la inn, og etter litt om og men endte ballen hos Daouda Bamba, som scoret. – Vi må opp et par hakk for å ta dette, sa Brann-trener Lars Arne Nilsen til Eurosport i pausen. Flere mål ble det ikke i 1.omgang, men Mjøndalen tok ledelsen igjen etter en times spill. Det var backen Vetle Dragsnes som dundret til, ballen traff ryggen til Taijo Teniste, gikk i en bue over Håkon Opdal og i mål. 2 – 1. – Jeg håper jeg får signert målet, smiler Dragsnes, og VGs statistikk-ekspert Geir Juva er klar på at «ja, det får han». Brann presset på for utligning på slutten, men klarte ikke å skape så mye. les ogsåMjøndalen er et marerittlag for Brann. Det vi husker aller best, er kanskje at bruntrøyene sendte Brann ned fra Eliteserien i 2014. Og både i 2013 og 2017 tapte Brann for Mjøndalen i cupen (2013 i Bergen, 2017 i Mjøndalen). Brann tapte sist den 26. mai da Rosenborg var motstander. Siden har det blitt seks ligakamper uten tap - før de reiste til Mjøndalen. Se mer statistikk for Eliteserien på VG Live.Plassering Champions League-kvalifisering Europaliga-kvalifisering Nedrykkskvalifisering Nedrykk Se mer statistikk for Eliteserien
(Mjøndalen-Brann 2 – 1) 3050 Mjøndalen betyr ulykke for Brann. Der rykket bergenserne ned og der har de lidd flere smertelige cuptap. Søndag kom et ubeleilig serietap.